text: Gevið lesingini tíð og ans
text: #000000
text: Tey fyrstu skúlaárini fara børn frá at duga at lesa ein bókstav til at lesa longri og torskild orð. Hesa tíðina er venjing í at lesa umráðandi. Tað er tó ikki altíð lætt at velja lesingina til í einum skundmiklum gerandisdegi. Børn skulu ikki bara læra seg at lesa tey fyrstu árini í skúlanum, men eisini so nógv annað. Sambært norska professaranum, Kristin Sunde, er lesingin tó so mikið týdningarmikil fyri innlæringina hjá børnum, at fólkaskúlin í stóran mun átti at raðfest hana.
text: #000001
text: Ofta lesa næmingar, sum fáa góð úrslit í lesarakanningum, meiri í frítíðini enn teir næmingar, sum fáa vánalig úrslit. Lesingin hjá næmingum, sum lesa nógv í frítíðini, verður stundum kveikt heimanífrá, og hesir kenna tað helst sum ein sigur at hava lisið eina bók úr enda í annan. Teir næmingar, sum lesa lítið og einki, kunnu hinvegin halda lesingina vera torføra og strævna, tí eingin leggur teimum hana í lag. Tá lesingin gerst krevjandi, velja hesir næmingar tí at gera okkurt annað enn at lesa. Fólkaskúlin kann í hesum sambandi stimbra lesiførleikan og lesihugin hjá øllum næmingum við at raðfesta frílesing. Løtan, tá ið næmingarnir í hvør sínum lagi lesa, kann gerast teimum ein lívsgáva.
text: #000002
text: Alt í alt er neyðugt at seta tíð av til at lesa – heima við hús men sanniliga eisini í skúlanum. Við tíð og áhaldni gerast børn góðir lesarar. Og við tíðini fara tey øll eisini at uppliva góðar lesiløtur og merkja sigurin í at lesa eina heila bók lidna.
text: #000003
text: Trý góð ráð til at kveikja lesihugin hjá næmingum
text: #000004
text: Teksturin skal ikki vera ov lættur og heldur ikki ov ringur. Soleiðis gerst næmingurin í størri mun errin av at hava lisið hann. Næmingar tíma betur at lesa, um teir samstundis merkja ein sigur – eins og øll onnur helst.
  Um næmingurin sjálv/ur hevur valt sær tekstin, og/ella um næmingurin lesur tekstin saman við øðrum, økist hugurin stundum eisini at lesa.
  Lærarar kunnu vera fyrimyndir við at lesa upp fyri næmingunum. Umvegis upplestur møta næmingar kanska nýggj tekstasløg, tey annars ikki høvdu møtt. Bókmentaligt fjølbroytni er ein týðandi partur av upplestrinum hjá lærarunum.
text: #000005
text: Teksturin skal ikki vera ov lættur og heldur ikki ov ringur. Soleiðis gerst næmingurin í størri mun errin av at hava lisið hann. Næmingar tíma betur at lesa, um teir samstundis merkja ein sigur – eins og øll onnur helst.
text: #000006
text: Um næmingurin sjálv/ur hevur valt sær tekstin, og/ella um næmingurin lesur tekstin saman við øðrum, økist hugurin stundum eisini at lesa.
text: #000007
text: Lærarar kunnu vera fyrimyndir við at lesa upp fyri næmingunum. Umvegis upplestur møta næmingar kanska nýggj tekstasløg, tey annars ikki høvdu møtt. Bókmentaligt fjølbroytni er ein týðandi partur av upplestrinum hjá lærarunum.
text: #000008
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000009
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000010
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000011